**ПРЕДВАРИТЕЛНА ИНФОРМАЦИЯ ПРЕДИ ОБВЪРЗВАНЕ НА ПОТРEБИТЕЛЯ С ДОГОВОР ЗА ТУРИСТИЧЕСКИ ПАКЕТ ИЛИ ОТ ВСЯКА ДРУГА СЪОТВЕТСТВАЩА ОФЕРТА ЗА ТУРИСТИЧЕСКИ ПАКЕТ ПО СМИСЪЛА НА ЧЛ.82, ал.1 т.1-9 ЗАКОН ЗА ТУРИЗМА**

 **Трети март в Рим - екскурзия със самолет за 4 дни**

|  |
| --- |
| **1-ви ден, 29.02.2020 Полет от София за Италия с авиокомпания България Ер (07:50 - 08:50 ч). Пристигане в Рим, трансфер от летището до хотела и настаняване. Туристическа програма в Рим - пешеходна обиколка на Рим с екскурзовод на български език: Колизеума, Римския форум, Капитолийския хълм с площад „Кампидольо”, площад „Венеция”, площад „Навона”, Пантеона, фонтана „Ди Треви” (около 3,5-4 часа). Следобяд свободно време или туристическа програма по желание: посещение на Капитолийския музей или разходка в сърцето на Древен Рим - Римският Форум и Колизеумът - най-голямото съоръжение от римския свят, запазено до днес. Свободно време. Нощувка.** |
| **2-ри ден, 01.03.2020 Закуска. Свободен ден или туристическа програма по желание: Разглеждане на църквите „Санта Мария Маджоре”, „Сан Пиетро ин Винколи”, „Сан Клементе” с гроба на Св.Кирил Философ. Следобяд възможност за посещение на парка „Вила Боргезе” или разходка в района на площад „Испания”. Нощувка.** |
| **3-ти ден, 02.03.2020 Закуска. Свободен ден или туристическа програма по желание: Посещение на Ватиканските музеи и катедралата „Св.Петър” с екскурзовод на български език (около 3-3,5 часа с включен входен билет и слушалки). Свободно време или програма по интереси: възможност за последни покупки по търговската улица Виа дел Корсо. Нощувка.** |
| **4-ти ден, 03.03.2020 Закуска. Трансфер до летището за полет от Рим в 09:50 ч. Пристигане в София в 12:50 ч.** |

**Цената включва:**
\*Самолетен билет София - Рим - София с редовен полет на авиокомпания България Ер и включени летищни такси и багаж до 23 кг
\*Трансфер летище - хотел - летище
\*3 нощувки със закуски в хотел кат. 3\* в Рим
\*Пешеходна обиколка на Рим с местен екскурзовод на български език - около 3,5-4 часа
\*Слушалки по време на пешеходната туристическа обиколка в Рим
\*Водач от агенцията през цялото време на екскурзията
\*Медицинска застраховка с лимит на отговорност 10 000 евро
 **Цената не включва:**
\*Посещение на Ватиканските музеи - 90 лева за възрастен и 75 лева за деца и младежи до 25 год. Цената включва екскурзовод на български език, входен билет и слушалки. Екскурзията е с продължителност от ок. 3 - 3,5 часа, заявява се и заплаща предварително от България, осъществява се при мин. 10 желаещи);
\*Разходи за градски транспорт в Рим
\*Разходи от личен характер
\*Туристическа такса в Рим - 4 евро на човек на ден. Заплаща се от всеки турист на рецепцията при напускането на хотела

**Условия за записване:**
\*Записването се извършва срещу внесен депозит в размер на 30% от стойността на пакета и сключен договор за организирано пътуване.
\*Заплащането на остатъка от изцяло дължимата сума се извършва не по-късно от 30 дни преди обявената начална дата на отпътуване

**Необходими документи:**
\*Лична карта
\*За деца до 18 год, пътуващи с един или без родител, нотариална заверка от единия или двамата родители!
\*Пътуването е безвизово и без медицински изисквания за имунизации!

**Минимален брой записани за осъществяване на екскурзията:**
\*Цената е валидна при минимум 20 туриста;
\*Срок за уведомяване за ненабран брой туристи до 7 дни преди датата на отпътуване;
\*В случай че минималният брой записани за осъществяване на екскурзията не е достигнат, туроператорът може да анулира пътуването като възстанови на пътуващия изцяло всички плащания, направени за туристическия пакет, без да дължи допълнително обезщетение.

**Срокове за анулации и неустойки:**
\*Ако прекратяването е до 60 дни преди датата на отпътуване, Потребителят не дължи такса прекратяване (ако това не противоречи на анулационните условия на авиопревозвача при закупени самолетни билети);
\*Ако прекратяването е от 59 до 30 дни преди датата на отпътуване, таксата прекратяване е в размер на 30% от цената на организираното пътуване в лева;
\*Ако прекратяването е от 29 до 20 дни преди датата на отпътуване, таксата прекратяване е в размер на 50% от цената на организираното пътуване в лева;
\*Ако прекратяването е от 19 до 10 дни преди датата на отпътуване, таксата прекратяване е в размер на 80% от цената на организираното пътуване в лева;
\*Ако прекратяването е под 10 преди датата на отпътуване, таксата прекратяване е в размер на 100 % от цената на организираното пътуване в лева

**Забележка:**
\*Възможна е промяна в поредността на посещаваните обекти в зависимост от полетното разписание, преценката на екскурзовода и сезоните промени в работното време.
\*Цената на екскурзията е калкулирана при курс на еврото 1 EUR = 1,95583 лева. Туроператорът си
запазва правото да промени цените в случай на значителна промяна във валутните курсове, при увеличаване стойността на транспортните разходи, в т. ч. на горивото, както и увеличаване размера на такси, свързани с ползвани услуги по договора, като летищни, входни и други такси. При промяна на курса цените ще бъдат актуализирани към датата на плащане. Туроператорът си запазва правото да прави промени в офертата, ако важни обстоятелства налагат това, като потребителят ще бъде уведомен за това чрез сайта на фирмата.
\*Екскурзията не е подходяща за лица с ограничена подвижност.
\*Туроператорът предлага на туристите да сключат застраховка „Отмяна на пътуване“, която покрива разходите за прекратяване на договора за туристически пакет от страна на пътуващия. Сключва се до 3 работни дни от датата на подписване на договора за организирано пътуване, при условие, че е извършено първо плащане по договора. Стойността на застраховка "Отмяна на пътуване" зависи от цената на закупения пакет, възрастта на туриста и срока за анулация.
\*Здравни изисквания: няма специални здравни изисквания.
\*Застраховките Помощ при пътуване в чужбина и Отмяна на пътуване се сключват със ЗАД „Армеец“, ЗД „Евроинс АД” или „Мондиал асистънс“.
\*Туроператорът има сключена задължителна застраховка “Отговорност на туроператора” по смисъла на чл.97 от Закона за туризма, с полица №: 03700100001822 до 14.02.2020 на "ЗД ЕВРОИНС" АД, гр.София, бул. "Христофор Колумб" 43

Дата: Подпис: